ครม.ไฟเขียวเซ็น MOC ไฮสปีดเทรน “ไทย-ลาว-จีน” เชื่อมเส้นทาง “หนองคาย-เวียงจันทน์”
ครม.ไฟเขียวเซ็น MOC ไฮสปีดเทรน "ไทย-ลาว-จีน" เชื่อมเส้นทาง "หนองคาย-เวียงจันทน์"
ครม.ไฟเขียวเซ็น MOC ไฮสปีดเทรน "ไทย-ลาว-จีน" เชื่อมเส้นทาง "หนองคาย-เวียงจันทน์"
24 เม.ย. 2562

พล.ต.อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติการจัดทำและลงนามร่างบันทึกความร่วมมือ (Memorandum of Cooperation หรือ MOC) ระหว่างรัฐบาลไทย รัฐบาลลาว และรัฐบาลจีน ว่า ด้วยการเชื่อมต่อเส้นทางรถไฟระหว่างหนองคาย-เวียงจันทน์ ซึ่ง พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) มีกำหนดจะเข้าร่วมประชุม Belt and Road Forum for International Cooperation ครั้งที่ 2 ในระหว่างวันที่ 25-27 เม.ย.62 ที่ประเทศจีน ซึ่งในระหว่างการประชุมดังกล่าว จะมีพิธีการลงนามในบันทึกความร่วมมือของทั้ง 3 ประเทศดังกล่าว
สำหรับร่างบันทึกความร่วมมือฉบับนี้ มีสาระสำคัญ ประกอบด้วย
ด้าน นายอาคม เติมพิทยาไพสิฐ รมว. คมนาคม เปิดเผยว่า ทั้ง 3 ฝ่ายเห็นร่วมกันว่า สะพานทางรถไฟใหม่เชื่อมหนองคาย-เวียงจันทน์ จะก่อสร้างให้แล้วเสร็จพร้อมกับการก่อสร้างโครงการรถไฟไทย-จีน ระยะที่ 2 ช่วงนครราชสีมา-หนองคาย ในปี 2566  ซึ่งรถไฟความเร็วสูง ช่วง  นครราชสีมา-หนองคาย ฝ่ายไทยจะเป็นผู้ดำเนินการออกแบบรายละเอียดงานโยธาเอง โดยใช้มาตรฐานทางเทคนิครถไฟของจีน ซึ่งจีนจะช่วยให้คำแนะนำ และล่าสุด คณะกรรมการสิ่งแวดล้อมแห่งชาติได้ให้ความเห็นชอบรายงานการวิเคราะห์ผลกระทบสิ่งแวดล้อม (EIA)  แล้ว
ขณะนี้จะเป็นขั้นตอนการออกแบบรายละเอียด ใช้เวลาออกแบบประมาณ 6-8 เดือน วงเงิน 751 ล้านบาท แบ่งเป็นงบกลางปี 62 จำนวน 112 ล้านบาท และงบประจำปี 63 จำนวน 638 ล้านบาท คาดว่าจะประมูลและเริ่มก่อสร้างเฟส 2 ได้ประมาณกลางปี  63 โดยตั้งเป้าแล้วเสร็จปี 66